Den gang tænkte man sig, at ofrene havde meldt sig frivilligt i håb om en bedre tilværelse efter døden. Da der lå guldbægre i graven, havde de måske fået gift at drikke og sovet ind, før graven blev kastet til. Men da Penn-museet i Pennsylvania foretog en undersøgelse af [[kranie]]r fra en kvinde og en soldat, opdagede man, at dødsårsagen i begge tilfælde var et kraftigt slag i hovedet med en stump genstand.<ref>{{Cite web |url=https://www.penn.museum/sites/iraq/?page_id=233 |title=Scanning the Deadheads<!-- Bot genereret titel --> |access-date= 5. april 2017 |archive-date=31. marts 2017 |archive-url=https://web.archive.org/web/20170331030643/https://www.penn.museum/sites/iraq/?page_id=233 |url-status=dead }}</ref> Tilsvarende [[analyse]]r af kranier fra forskellige grave i Ur tyder på, at i stedet for at være forgiftet, er personerne blevet dræbt ved et kraftigt slag mod hovedet. Bagefter prøvede man at bevare ligene ved en kombination af varmebehandling og [[kviksølv]]. Når tiden var inde for den store ceremoni, blev de pyntet og lagt på rad i gravkamrene.<ref name=autogeneret1 />
Historie